Ο Δημήτρης, η Φανή και η κυρία Ευαγγελία, με τη φροντίδα και τη γενναιοδωρία τους, έκαναν το ταξίδι μου στην Ιεράπετρα αξέχαστο. Το δωμάτιο στο οποίο έμεινα ήταν αρκετά μεγάλο και άνετο για ένα άτομο, είχα στη διάθεσή μου γραφείο και ντουλάπα και ο χώρος είχε aircondition, πράγμα πολύ σημαντικό για τις ζεστές μέρες του καλοκαιριού. Το πρωινό της ακαταπόνητης κυρίας Ευαγγελίας είναι εξαιρετικό, με μικρές εκπλήξεις κάθε φορά και με την ίδια να φροντίζει να μη λείψει τίποτα από το πρωινό τραπέζι. Η Φανή διακριτική, ευγενής και πάντα πρόθυμη να εξυπηρετήσει και να φροντίσει τα δέοντα του σπιτιού, το ίδιο και ο Δημήτρης. Η συνεννόηση για την κοινή χρήση της τουαλέτας αποδείχτηκε σχετικά εύκολη με τους άλλους επισκέπτες. Το σπίτι βρίσκεται πολύ κοντά στην παραλία, η θάλασσα εκεί είναι ένα αριστούργημα, το διαυγές γαλάζιο του Λιβυκού. Το κέντρο της πόλης είναι λίγο πιο μακριά αν δεν έχεις αυτοκίνητο, ωστόσο ήταν χαρά για μένα να περπατάω προς τα εκεί από την πεζοδρομημένη ακτογραμμή, ιδιαίτερα το βράδυ με το φεγγάρι. Επίσης τόσο ο Δημήτρης όσο και η Φανή με πήγαν και με έφεραν από το σταθμό των ΚΤΕΛ, πράγμα πολύ διευκολυντικό καθώς κουβαλούσα αρκετές αποσκευές.
Τον χώρο αυτό λοιπόν τον συστήνω ανεπιφύλακτα!